Predkladacia správa

	Schválením zákona č. 453/203 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v zmysle § 4 ods. 1 sa zriadilo Ústredie práce, sociálnych vecí a rodiny ako rozpočtová organizácia štátu. 

Uznesením vlády SR č. 1155  zo dňa 2.12.2003  bol menovaný generálny riaditeľ Ústredia.

	Rozpočtovým opatrením č. 21 zo dňa 9.11.2003 boli pridelené prostriedky vo výške 2.320 tis. Sk na predsunutú účinnosť zriadenia Ústredia práce, sociálnych vecí a rodiny.

	Na plnenie úloh vyplývajúcich z pôsobnosti Ústredia je potrebné prijať nevyhnutný počet zamestnancov, ktorí budú zabezpečovať prípravu plynulého prechodu pôsobností, majetku, správy majetku, zanikajúceho Národného úradu práce, krajských a okresných úradov, ako aj prechodu pracovnoprávnych vzťahov a štátnozamestnaneckých pomerov budúcich zamestnancov orgánov štátnej správy v oblasti sociálnych vecí, rodiny a služieb zamestnanosti.

	Z uvedeného dôvodu sa predkladá vláde SR návrh na určenie limitu počtu zamestnancov Ústredia práce, sociálnych vecí a rodiny.